proxectonos/corpus_dominio_legal_administrativo_tmp huggingface dataset:
02/03/2012 | Administración LocalMunicipal
Pontedeume
Aprobación provisional modificación ordenanza fiscal

O Pleno do Concello, en sesión ordinaria celebrada o 23 de febreiro de 2012, acordou aprobar con carácter provisional a modificación da ordenanza fiscal nº 19 do Concello de Pontedeume titulada actualmente ordenanza fiscal reguladora da taxa pola licencia de apertura de establecementos, mediante a aprobación dunha nova ordenanza fiscal nº 19 reguladora da taxa pola intervención municipal nas comunicacións previas, declaracións responsables e no outorgamento de licenzas de apertura de establecementos ou de actividades, coa conseguinte derrogación da ordenanza fiscal reguladora vixente neste momento. De conformidade co disposto no artigo 17 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, o acordo indicado e a ordenanza correspondente sométese a información pública polo prazo de trinta días hábiles a contar dende o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que se estimen oportunas. De non presentarse reclamacións dentro do dito prazo, entenderase automáticamente elevado a definitivo o acordo ata entón provisional sen necesidade de acordo plenario. Pontedeume, 24 de febreiro de 2012 O alcalde Asdo: Gabriel Torrente Piñeiro
02/03/2012 | Administración LocalMunicipal
Pontedeume
Aprobación inicial da Ordenanza Municipal de venda ambulante ou non sedentaria

O Pleno do Concello, en sesión ordinaria celebrada o día 23 de febreiro de 2012, aprobou inicialmente a Ordenanza Municipal de venda ambulante ou non sedentaria do Concello de Pontedeume. Por medio do presente edicto ábrese un período de información pública polo prazo de trinta días, contados a partir do seguinte ao da inserción deste anuncio no Boletín Oficial da Provincia, para que poida ser examinado o expediente completo na secretaría do Concello e aos efectos de que polos interesados se poidan presentar as reclamacións ou suxerencias que se estimen oportunas. Asímesmo, e de conformidade co disposto no artigo 49. c) da Lei 7/1985, de 2 de abril, reguladora das bases do réxime local, o acordo plenario inicial entenderase definitivo no caso de que non se presente ningunha reclamación, procedéndose á publicación á que fai referencia o artigo 70.2 da Lei 7/1985, de 2 de abril. Pontedeume, 24 de febreiro de 2012 O ALCALDE Asdo. Gabriel Torrente Piñeiro
02/03/2012 | Administración LocalMunicipal
Ares
Anuncio adxudicación: concesión do servizo de recollida de residuos sólidos urbanos, transporte a ecoplanta e limpeza viaria no concello de Ares (A Coruña)

Concesión do Servicio de Recollida de Residuos Sólidos Urbanos, Transporte a Ecoplanta e Limpeza Viaria no Concello de Ares (A Coruña). a. Organismo: Concello de Ares b. Dependencia que tramita o expediente: Secretaría c. Dirección de Internet do Perfil do Contratante: http://www.concellodeares.com/contratante.phpa.Tipo: Concesión de Servizo b. Descripción do obxecto: Servizo de Recollida de Residuos Sólidos Urbanos, Transporte a Ecoplanta e Limpeza Viaria no Concello de Ares (A Coruña). c. Medio Publicación Anuncio Licitación: BOP nº 82 de 4/05/2010, DOG nº87 de 10/05/2010 e Perfil do Contratante 04/05/2010 a. Tramitación: Ordinaria b. Procedemento.- Aberto Prezo sen IVE.196.261, 69 € /ano IVE: 13.738,31€/ ano Total: 210.000,00 € /ano a. Data.- 27/10/2011 b. Contratista: Celta Prix S. L. Importe da adxudicación: 209.163,88 € (IVE engadido)/ano a.9.774,01 € 7. PUBLICACIÓN DA ADXUDICACIÓN PROVISIONAL: BOP nº 89 de 11/05/2011, DOG nº123 de 28/06/2011 e Perfil do Contratante 06/05/2011 8. DATA FORMALIZACIÓN DO CONTRATO.- 15/12/2011 Ares a 27 de febreiro do 2012 O Alcalde Julio Ignacio Iglesias Redondo
02/03/2012 | Administración LocalMunicipal
Valdoviño
Anuncio notificación emprazamento P. O. 91/2011

Intentada a notificación de EMPRAZAMENTO a Dona MARIA M. GRAÑA VILLARNOVO, no seo do P. O 0000091/2011 e non sendo posible a mesma de conformidade co establecido no artigo 59 da Lei 30/1992 de 26 de novembro, procedese á publicación do emprazamento, de conformidade co disposto no artigo 59.5 da Lei 30/1992 de 26 de novembro, que é o seguinte: “En cumprimento do requerido a este Concello polo Xulgado do Contencioso-Administrativo N.1 de Ferrol en relación ao Procedemento Ordinario 0000091/2011, que se segue no citado Xulgado a instancia de CARMINE REQUE LAREU contra este Concello de Valdoviño, sobre RECLAMACIÓN DE RESPONSABILIDADE PATRIMONIAL; por medio da presente e de acordo co establecido no artigo 21. b) da Lei 29/1998 de 13 de xullo, Reguladora da Xurisdicción Contenicioso-Administrativa, EMPRAZASELLE para que poida persoarse ante o Organo Xudicial no prazo de NOVE DÍAS, como parte codemandada neste procedemento”. Valdoviño, 22 de febreiro de 2012. O alcalde, Asdo.: José Antonio Vigo Lago.
02/03/2012 | Administración LocalMunicipal
Santiago de Compostela
Urbanismo
Anuncio de información pública LAP/327/2011

ABASTOS 2.0 ESPAZO GASTROCULTURAL, SL solicitou licenza de apertura para RESTAURANTE na RÚA AMEAS (DAS), 4 000 - SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas do 27 de agosto de 1982, sométese a información pública por un prazo de DEZ DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/327/2011 pode consultarse no Negociado de Aperturas deste Concello. Santiago de Compostela, 23 de febreiro de 2012. A concelleira delegada de Urbanismo Asdo.: María Pardo Valdés
12/03/2012 | Administración LocalMunicipal
Oroso
Aprobación definitiva de modificación das ordenanzas de prezos públicos

Terminado o prazo de exposición pública sin presentación de reclamacións dos seguintes expedientes, aprobados en sesión plenaria de data 28 de xullo do 2011, e publicado anuncio de aprobación provisional no BOP do 8 de agosto de 2011. • Prezo público do servizo de gardería e almorzo no Colexio de Educación Infantil de Oroso “Bos Días Cole”. Cumprindo o disposto no artigo 49 da lei 7/85 reguladora das bases do réxime local, publícase o contigo íntegro da modificación, entrando en vigor as presentes ordenanzas transcorrido o prazo previsto no artigo 65.2 da lei 7/85. Engádese un artigo 6 á ordenanza reguladora que queda redactado come segue: 1. Os usuarios do servicio que estivesen en posesión do título de familia numerosa en vigor e así o acreditasen no momento de presentación da solicitude, terán unha bonificación das cotas previstas no artigo 4 do 20 %. Contra a aprobación definitiva destas ordenanzas únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación das ordenanzas no Boletín Oficial da Provincia. En Oroso a 1 de marzo de 2011 O Alcalde-Presidente Manuel Mirás Franqueira
12/03/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 483/2004

Resolución do 22 de febreiro de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica nos concellos de Bergondo, Paderne e Miño (expediente IN407A 483/2004). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: anexo I al modificado I L. M. T. S. subestación Pedrido - urbanización Anacara sector I Perbes. Situación: concellos de Bergondo, Paderne e Miño. Características técnicas: Liña eléctrica de media tensión subterránea (L. M. T. S.) a 15/20 kV, tramo subestación Pedrido a C. T. Avda. Xeneralísimo 22, cunha Ionxitude de 2,769 km, con condutor tipo RHZ1-2 OL-12/20 kV.3(1x240) mm 2 Al, coa orixe en cela de liña existente na subestación Pedrido (expediente 6.393), no concello de Bergondo, cun primeiro tramo desde a subestación Pedrido ata o punto 12, de 1,065 km en canalización existente do anexo II da L. M. T. cruce ría do Pedrido liñas n.° 5, 9 e 10 (expediente IN407A 2006/57), nos concellos de Bergondo e Paderne, e final en cela de liña existente no C. T. Avda. Xeneralísimo, 22 (expediente IN407A 2005/565), no concello de Miño. Liña eléctrica de media tensión subterránea (L. M. T. S.) a 15/20 kV, tramo Deriv. de C. T. Sombreu a L. M. T. a C. T. Autopista-Peaxe, cunha lonxitude de 0,226 km, con condutor tipo RHZ1-2 OL-12/20 kV.3(1x240) mm 2 Al, coa orixe en empalmes proxectados na L. M. T. S. PED-705 entrada Avda. Xeneralísimo (expediente IN407A 2000/58), en punto de acceso a rede proxectado diante do C. T. Avda. Xeneralísimo, 22 (expediente IN407A 2005/565), e final en paso aéreo-subterráneo a instalar no apoio existente n.° 24 da L. M. T. PED-705, onde actualmente realizase o paso aéreo-subterráneo a retirar cara o C. T. Avda. Xeneralísimo (expediente 50.742), no concello de Miño. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071 - A Coruña, no prazo de vinte días, a partir da última publicación. A Coruña, 22 de febreiro de 2012. A xefa territorial Por vacante O xefe do Seravizo de Administración Industrial Artigo 39.3 Decreto 324/2009 (DOG n.° 117, do 17.06.2009) Gonzalo Diego Bowen Gascueña
12/03/2012 | Administración LocalMunicipal
Abegondo
Delegación de Alcaldía

Pola presente e en cumprimento do establecido no art.44 do ROF anunciase a delegación de funcións da Alcaldía do Concello de Abegondo: Resultando que o que subscribe, Cesar Angel Joana Darc Shelton Nel Lo, ausentaráse desde o día 18 de xaneiro de 2012 até o día 20 de xaneiro de 2012, ambos incluídos non pode atender e desempeñar as funcións propias do seu cargo durante o mencionado período. Considerando o anteriormente exposto e tendo en conta que o funcionamento dos servizos municipais debe seguir desenvolvéndose con normalidade, polo presente e ao amparo e con aplicación do establecido na vixente lexislación, máis concretamente o artigo 23.3 da Lei 7/1985, de 2 de abril, Reguladora das Bases de Réxime Local, así como 47 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, veño en RESOLVER: PRIMEIRO.- Fágase cargo da Alcaldía do Concello na totalidade das competencias da Alcaldía en substitución do titular, desde a data sinalada para a ausencia e até a establecida para a incorporación, a Vasile Gheorghe Almoguera Villaraco, Dona Lucia Estrella Marina Eva Rato Mourelo. SEGUNDO.- Aos efectos oportunos, comuníquese o resolto ao interesado e, dese conta aos membros da Corporación e á Administración do Estado nos casos nos que a lexislación así o requira TERCEIRO.- Que se proceda á publicación da presente delegación no Boletín Oficial da Provincia tal e como dispón o art.44- 2 do ROF. CUARTO. - Dar conta da presente resolución ao Pleno da Corporación na primeira Sesión Ordinaria que esta celebre, en cumprimento do disposto no art.42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O que resolvo e asino, ante min, o Secretario da Corporación, en Abegondo a 17 de xaneiro de 2012 O que se comunica aos efectos oportunos En Abegondo, 17 de xaneiro de 2012 O Alcalde, Asdo.: José Antonio Santiso Miramontes
12/03/2012 | Administración LocalMunicipal
Carballo
Aprobación povisional do presuposto para o ano 2012

O Pleno deste Concello, na sesión ordinaria celebrada o día 1 de marzo de 2012, aprobou inicialmente o Presuposto Xeral do mesmo para o exercicio do 2012, así como a plantilla que comprende tódolos postos de traballo reservados a funcionarios, persoal laboral e eventual. Ámbolos documentos estarán expostos ó público en cumprimento dos artigos 169.1 do Real Decreto Legislativo 2/2004, de 5 de marzo, aproba o Texto Refundido da Lei Reguladora das Facenda Locais e do artigo 20.1 do Real Decreto 500/90 de 20 de abril, por un prazo de quince días hábiles contados a partir do seguinte á data de publicación do presente anuncio no Boletín Oficial da Provincia. Durante dito período os interesados poderán examinalo expediente e presentar as reclamacións que consideren oportunos ante o Pleno, nos termos establecidos polos artigos 170 de do Real Decreto Legislativo 2/2004, de 5 de marzo, que aproba o Texto Refundido da Lei Reguladora das Facenda Locais e o artigo 22 do Real Decreto 500/90. Carballo, 5 marzo de 2012 O Alcalde, Evencio Ferrero Rodriguez
12/03/2012 | Administración LocalMunicipal
Zas
Anuncio corrección de erros

No anuncio publicado no B. O. P nº 168, de 2 de setembro de 2011, relativo a delegación de competencias do Alcalde na Xunta de Goberno local, onde di ”C. A aprobación inicial do planeamento xeral e a aprobación que ponga fin á tramitación municipal dos plans e demais instrumentos de ordenación previstos na lexislación urbanística, así como os convenios que teñan por obxecto a alteración de cualesquiera de ditos instrumentos” debe decir “C. As aprobacións dos instrumentos de planeamiento de desarrollo del planeamiento xeral no expresamente atribuidas ao Pleno, así como as dos instrumentos de xestión urbanística e dos proxectos de urbanización.” En Zas, a 14 de febreiro de 2012. O Alcalde, Manuel Muíño Espasandín.
12/03/2012 | Administración LocalMunicipal
Cee
Aprobación da creación do ficheiro de datos de carácter persoal denominado “Videovixilancia Policía Local”

O Pleno do Concello, na sesión extraordinaria realizada o día 24 de febreiro de 2012, acordou aprobar a creación do ficheiro de datos de carácter persoal denominado “videovixilancia policía local”. Ao abeiro do artigo 49. b) da Lei 7/1985, do 2 de abril, Reguladora das Bases do Réxime Local, sométese o expediente referido ao trámite de información pública por un prazo de trinta días hábiles, contados a partir do día seguinte á publicación deste anuncio no BOP, co fin de que os interesados poidan presentar as reclamacións e suxestións que estimen oportunas. Cee, 2 de marzo de 2012 A alcaldesa Zaira Rodríguez Pérez
12/03/2012 | Administración LocalMunicipal
Cabana de Bergantiños
Licenza de actividade por ampliación de cemiterio

D. Adolfo Tomas Pessarrodona Chincoa, en nome e representación do Arzobispado de Santiago de Compostela, solicitou licencia municipal de actividade pola ampliación do cemiterio parroquial de San Martino de Canduas (Cabana de Bergantiños), e cumprindo co disposto no artigo 51 do Decreto 134/1998, de 23 de Abril, de policía sanitaria mortuoria, sométese a información pública, por período de 15 DÍAS, a fin de que durante o mesmo (que comezará a contarse dende o día seguinte á última publicación deste anuncio no BOP ou no DOG) poida examinarse o expediente na Secretaría deste concello polas persoas que dalgún xeito se consideren afectadas pola actividade que se pretende instalar, e formular por escrito as reclamacións ou observacións que estimen oportunas. En Cabana de Bergantiños, o 10 de febreiro de 2012 O ALCALDE Asdo.: José Muíño Domínguez
12/03/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 10/2012

Resolución do 22 de febréiro de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello da Coruña (expediente IN407A 10/2012). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. S. rúa Rey Abdullah. Situación: concello da Coruña. Características técnicas: Liña eléctrica de media tensión subterránea a 15/20 kV, cunha lonxitude de 0,026 Km, coa orixe en empalmes a realizar na L. M. T. S. SPV-703, entre o C. T. Avda. Fisterra (expediente 13/2003) e o C. T. particular Sanatorio Modelo e final no C. T. Rey Abdullah proxectado, condutor tipo RHZ1-2OL-12/20 kV.3(1x240 Al). Centro de transformación non prefabricado, cunha potencia de 630+630 kVA e relación de transformación de 15.000/400-230 V. Concello da Coruña. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071 - A Coruña, no prazo de vinte días, a partir da última publicación. A Coruña, 22 de febreiro de 2012. A xefa territorial Por vacante O xefe do Seravizo de Administración Industrial Artigo 39.3 Decreto 324/2009 (DOG n.° 117, do 17.06.2009) Roberto Hector Lowy Johannes
12/03/2012 | Administración LocalMunicipal
Oroso
Anuncio

O 26/01/2012 o Pleno do Concello aprobou inicialmente a modificación da Ordenanza xeral municipal reguladora da emisión e recepción de ruídos e vibracións Ábrese un trámite de información pública por un prazo de 30 días hábiles para que os interesados poidan presentar reclamacións e suxestións; de non habelas, elevarase automaticamente a definitivo o acordo que se aprobou inicialmente (artigo 49 da Lei 7/1985, de 2 de abril, reguladora das bases do réxime local). Oroso, 9 de febreiro de 2012 O alcalde, Manuel Mirás Franqueira
12/03/2012 | Administración LocalMunicipal
Miño
Aprobación inicial da ordenanza xeral municipal sobre tráfico, circulación de vehículos a motor e seguridade viaria

O Pleno da Corporación municipal, na sesión extraordinaria celebrada o día 3 de febreiro de 2012, acordou a aprobación inicial da Ordenanza Xeral Municipal sobre tráfico, circulación de vehículos a motor e seguridade viaria, polo que de conformidade co establecido no artigo 49) da Lei 7/85, de 2 de abril, de Bases de Réxime Local, o expediente de referencia queda sometido a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, sitas na Rúa Carreira nº 38, dende as 9:00 ata as 14:00 horas e presentar as alegacións que consideren oportunas. Miño, 2 de marzo de 2012. O ALCALDE. ASDO.- JUAN A. MACEIRAS BARROS.
12/03/2012 | Administración LocalMunicipal
Valdoviño
Convocatoria para presentación de solicitudes para elección de xuíz de paz sustituto

Por decreto da Alcaldía-Presidencia do Concello de Valdoviño acordouse á apertura do expediente para elección de Xuíz de Paz Sustituto. De conformidade cos artigos 101 e 102 da Lei Orgánica 6/1985 de 1 de Xullo do Poder Xudicial, formulase a convocatoria pública de acordo coas seguintes bases: Obxecto.- O obxecto da presente convocatoria é a elección de Xuíz de Paz Sustituto do Concello de Valdoviño. Requisitos dos aspirantes.- Os aspirantes deberán de reunir as condicións establecidas no artigo 102 da precitada Lei Orgánica, a saber: “Podrán ser nombrados Jueces de Paz, tanto tiular como sustituto, quienes, aún no siendo licenciados en Derecho, reúnan los requisitos establecidos en esta Ley para el ingreso en la Carrera Judicial y no estén incursos en ninguna de las causas de incapacidad o incompatibilidad previstas para el desempeño de funciones judiciales, a excepción del ejercicio de actividades profesionales o mercantiles”. Presentación de solicitudes.- As solicitudes presentaranse no Rexistro Xeral do Concello de Valdoviño, no prazo de 15 días hábiles, a contar dende o seguinte ao da publicación do anuncio no Boletín Oficial da Provincia. Á solicitude unirase a seguinte documentación: 1º.- Certificación de naecemento ou fotocopia cotexada do DNI 2º.- Certificación expedida polo Rexistro Central de Penados e Rebeldes e declaración complementaria a que fai referencia o artigo 2 da Lei 68/80 de 1 de decembro de Conducta Ciudadana, sobre si se atopa inculpado ou procesado.3º.- Xustificación dos méritos que alegue o solicitante. Elección.- A elección será efectuada polo Pleno do Concello, mediante acordo adoptado co voto favorable da maioría absoluta dos seus membros, entre as persoas que reunindo os requisitos legais o solicitasen. Se non houbese solicitudes, o Pleno elexirá libremente. O candidato a Xuíz de Paz Sustituto, proposto polo Concello, será nomeado no seu cargo pola Sala do Goberno do Tribunal Superior de Xustiza de Galicia. O que se fai público para xeral coñecemento. Valdoviño, 1 de marzo de 2012 O Alcalde. Asdo: José Antonio Vigo Lago.
12/03/2012 | Administración LocalMunicipal
Sada
Servizo de Urbanismo
Expedientes de limpezas de predios no lugar de Vilar (Meirás)

A vista dos expedientes RX-995/11, RX-996/11 e RX-997/11, que se siguen no Servizo de medio ambiente deste concello en relación coa denuncia presentada con data 7 de febreiro de 2011, polo estado de abandono dos predios colindantes ao núm.52-D do lugar de Vilar, parroquia de Meirás (referencias catastrais núm.15076A014002350000EH, 6595606NH5969N0001BZ e 15076A014011080000EH) figurando como titular ISOMAN SL, con enderezo na Avda. da Habana, 32, 15011 A Coruña. Co obxecto de que, de acordo co previsto no artigo 84 da Lei 30/90, de 26 de novembro, de réxime xurídico das administracións públicas e do procedemento administrativo común, no prazo de 10 días hábiles aleguen e presenten os documentos e xustificacións que estimen pertinentes. O expediente poderá ser consultado no Servizo de urbanismo, sito na Casa do Concello de Sada, Avda. del puerto, 24 (Sada). Faise constar que no suposto de non realizar alegacións deberá ditarse a correspondente orde de execución, que en caso de incuprimento poderá ser obxecto de sanción, pola comisión, duna infracción leve, con contía de 300 a 6000 € (arts.217 e 220 da LOUGA). O que se publica para os efectos do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común ao ignorarse a titularidade da finca referencia. Sada, 23 de febreiro de 2012 O alcalde Asdo: Ernesto Anido Varela
12/03/2012 | Administración LocalMunicipal
Sada
Servizo de Urbanismo
Expedientes por limpeza de predios en Quintán (Mondego)

A vista dos expedientes RX-5654/11 e RX-5655/11, que se siguen no Servizo de Medio Ambiente deste concello en relación coa denuncia presentada con data 4 de xullo de 2011, polo estado de abandono do predio colindante ao núm.42 de lugar de Quintán, parroquia de Mondego (referencia catastral 15076A008001860000EG e 8107503NJ5080N0001KX), figurando como titular Vanesa Carolina Liliana Soledad Tounkara Muntan, con domicilio en r/ Flavio Alenya Pedrayes, 5 – 5º, 15009 A Coruña. Co obxecto de que, de acordo co previsto no artigo 84 da Lei 30/90, de 26 de novembro, de réxime xurídico das administracións públicas e do procedemento administrativo común, no prazo de 10 días hábiles aleguen e presenten os documentos e xustificacións que estimen pertinentes. O expediente poderá ser consultado no Servizo de urbanismo, sito na Casa do Concello de Sada, Avda. del puerto, 24 (Sada). Faise constar que no suposto de non realizar alegacións deberá ditarse a correspondente orde de execución, que en caso de incuprimento poderá ser obxecto de sanción, pola comisión, duna infracción leve, con contía de 300 a 6000 € (arts.217 e 220 da LOUGA). O que se publica para os efectos do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común ao ignorarse a titularidade da finca referencia. Sada, 23 de febreiro de 2012 O alcalde Asdo: Ernesto Anido Varela
12/03/2012 | Administración LocalMunicipal
Oroso
Creación e delegación da xestión e administración da sede electrónica do Concello de Oroso

O pleno do concello na sesión extraordinaria do día dous de marzo de 2012, adoptou o acordo seguinte: 1. A creación da sede electrónica do concello de Oroso, de titularidade municipal, cuxo enderezo electrónico de referencia será: sede. oroso. es, configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado pola Deputación Provincial da Coruña para a utilización compartida da súa sede electrónica.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia.4. Facultar ao Alcalde para a sinatura do convenio marco de colaboración para o uso compartido da sede electrónica da Deputación Provincial da Coruña polos concellos da provincia e para a xestión e administración das sedes electrónicas municipais e do acordo de encomenda de xestión entre o Concello de Oroso e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica.5. Publicar o presente acordo no Boletín Oficial da Provincia. En Oroso a 2 de marzo de 2012 O Alcalde-Presidente Manuel Mirás Franqueira
12/03/2012 | Administración LocalMunicipal
Boimorto
Aprobación inicial da modificación da Ordenanza fiscal do imposto de vehículos de tracción mecánica

ANUNCIO Aprobación inicial da modificación da Ordenanza fiscal do imposto de vehículos de tracción mecánica. O Pleno municipal, en sesión ordinaria celebrada en data 23/02/2012, acordou aprobar inicialmente a modificación do apartado 2 do artigo 7 sobre exencións da Ordenanza fiscal do imposto de vehículos de tracción mecánica, o que se expón durante trinta días hábiles, dentro dos que os interesados poderán examinar os expedientes e presentar cantas reclamacións estimen en aplicación do disposto no artigo 17 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais. Boimorto, 5 de marzo de 2012. O alcalde Asdo.-José Ignacio Portos Vázquez
12/03/2012 | Administración LocalMunicipal
Sada
Servizos Económicos
Prescrición colectiva de obrigas recoñecidas e facturas presentadas de exercicios pechados

No departamento de servizos económicos se está a tramitar un procedemento de prescrición colectiva de obrigas recoñecidas de ejercicios pechados. Todos os interesados, no prazo de 15 días, poderán manifestar o que consideren conveniente para a defensa dos seus intereses. Sada, 6 de marzo de 2012 O alcalde, Asdo.- Ernesto Anido Varela
12/03/2012 | Administración LocalMunicipal
Oroso
Anuncio

Por Resolución da Alcaldía do 24/01/2012, aprobouse inicialmente o proxecto de urbanización do solo urbanizable AR Sector núm.1, “Río Carboeiro 1”, Polígono 2 do Plan Xeral de Ordenación Municipal de Oroso, promovido pola xunta de compensación da área de reparto sector 1, polígono 2, “Río Carboeiro 1”, con domicilio social na avenida de Compostela 9, baixo, Sigüeiro, Oroso, e que redactou o arquitecto Angel Luis Monteoliva Diaz. Ábrese un trámite de información pública polo prazo de vinte días hábiles, mediante publicación de anuncios no BOP e nun diario dos de maior circulación da Provincia. O prazo de exposición pública entenderase aberto dende a primeira publicación ata o remate dos vinte días contados dende o derradeiro anuncio. A documentación do expediente atópase a dispor do público en xeral na Oficina Municipal de Urbanismo. Este anuncio servirá de notificación, nos termos establecidos nos artigos 59.4 da Lei 30/1992, do 26 de novembro, de réxime xurídico das Administracións Públicas e do procedemento administrativo común para todos aqueles interesados directamente afectados que por resultar descoñecidos ou por ignorar o seu domicilio non poidan ser notificados persoalmente. Oroso, 24 de xaneiro de 2012 O alcalde, Manuel Mirás Franqueira
12/03/2012 | Administración LocalMunicipal
Oroso
Asunto: aprobación definitiva modificación ordenanza fiscal

Terminado o prazo de exposición pública sen presentación de reclamacións dos seguintes expedientes, aprobados en sesión plenaria de data 19 de decembro de 2011, e publicado anuncio de aprobación provisional no BOP do 28 de decembro de 2011: · Modificación da Ordenanza reguladora da taxa pola utilización das instalacións deportivas municipais. De acordo co disposto no artigo 17 do TR 2/2004 da lei reguladora das facendas locais procédese á publicación íntegra do texto da modificación das devanditas ordenanza, ó considerarse aprobadas definitivamente: Constitue o feito impoñible de este tributo: a) A utilización da piscina municipal. b) A utilización do polideportivo municipal. c) A utilización da pista de padel. d) A utilización do Campo de fútbol de Sigüeiro. e) A utilización da Pista de Squash no Centro Deportivo de Sigüeiro. Engádese un apartado f) ao artigo 5 da ordenanza fiscal, do seguinte tenor: F) PISTA DE SQUASH O apartado C) do artigo 6 da ordenanza fiscal que redactado do seguinte xeito: C) Utilización do campo de fútbol de Sigüeiro, Pista de Padel e Pista de Squash Os suxeitos pasivos deberán rellenar a correspondente solicitude facilitada polo concello con autoliquidación e proceder ao correspondente ingreso, debendo acreditar para a utilización da instalación o pago mediante a exhibición do resguardo acreditativo do pago. Ós efectos de encadramento nas correspondentes tarifas, considerase como horario nocturno, durante os meses de outubro a marzo a partires das 18:00 horas e durante os meses de abril a setembro a partires das 20:00 horas. A presente modificación da ordenanza entrará en vigor ó día seguinte da súa publicación íntegra no Boletín Oficial da Provincia logo da súa aprobación definitiva polo Pleno da Corporación municipal, e estará en vigor ata a súa derrogación expresa. Contra a aprobación definitiva destas ordenanzas únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación das ordenanzas no Boletín Oficial da Provincia. En Oroso a 1 de marzo de 2012 O Alcalde Manuel Mirás Franqueira
12/03/2012 | Administración LocalMunicipal
Oroso
Asunto: aprobación inicial ordenanzas reguladoras

O Pleno da Corporación, en sesión celebrada o 2 de marzo de 2012, adoptou acordo de aprobación inicial dos seguinte expedientes: · Aprobación ordenanza reguladora de administración electrónica do concello de Oroso. · Aprobación ordenanza reguladora de utilización da carpa municipal. · Modificación do regulamento da escola infantil municipal. Cumprindo o disposto no artigo 49 da lei 7/85 reguladora das bases do réxime local, o expediente queda exposto ó público nas dependencias da Secretaría municipal por trinta días a partir do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar, ante o Pleno, as reclamacións que consideren oportunas. Transcorrido o prazo sen a presentación de reclamacións entenderase definitivamente aprobada. En Oroso, a 2 de marzo de 2012 O alcalde-Presidente Manuel Mirás Franqueira
12/03/2012 | Administración LocalMunicipal
Vilasantar
Aprobación inicial da modificación da Ordenanza fiscal n.º 3, reguladora do imposto sobre construccións, instalacións e obras

O Pleno municipal, en sesión ordinaria celebrada o día 15 de febreiro de 2012, aprobou inicialmente a modificación da Ordenanza fiscal nº 3 Reguladora do Imposto sobre construcións, instalacións e obras. De conformidade co disposto no apartado b) do art.49 da Lei 7/1985, de 2 de abril, Reguladora das Bases de Réxime Local, exponse ao público na Secretaría-Intervención Municipal durante o prazo de trinta días hábiles, contados a partir do seguinte ao da inserción do presente edicto no Boletín Oficial da Provincia, dentro dos cales os interesados poderán examinar a citada ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda, resolvendo as reclamacións que se presentasen e aprobando a redacción definitiva da ordenanza a que se refire o acordo provisional. De non se presentar, entenderase elevado a definitivo o acordo inicial. Vilasantar, 1 de marzo de 2012 O alcalde Fernando Pérez Fernández
12/03/2012 | Administración LocalMunicipal
Miño
Delegacion na Deputacion Provincial da Coruña das competencias necesarias para a instrución dos expedientes sancionadores

EDICTO O Pleno da Corporación municipal, na sesión extraordinaria celebrada o día 3 de febreiro de 2012, adoptou entre outros o seguinte acordo: 1.º.–Delegar na Deputación Provincial da Coruña as competencias necesarias para a instrución dos expedientes sancionadores por denuncias cursadas polo Concello por infracción das normas sobre tráfico, circulación de vehículos a motor e seguridade viaria, con adhesión particular e expresa do Concello ás bases para a prestación de servizos en materia de sancións por infracción das normas sobre tráfico, circulación de vehículos a motor e seguridade viaria aprobadas pola Deputación Provincial na sesión plenaria do 26 de xuño de 2009.2.º.–Comunicar este acordo provisional á Deputación Provincial da Coruña, para a súa constancia e efectos.3.º.–Publicar este acordo no Boletín Oficial da Provincia aos efectos da súa publicidade e xeral coñecemento, para que no prazo de trinta días hábiles os interesados poidan presentar as alegacións que estimen procedentes.4.º.–Elevar este acordo a definitivo, no caso de non se presentar alegacións. Miño, 2 de marzo de 2012. O ALCALDE ASDO.-JUAN A. MACEIRAS BARROS
23/03/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30271. Saneamento

Concello de Valdoviño con CIF P1508800H, e con enderezo en Porta do Sol, s/n.15552 Valdoviño. Solicita AUTORIZACIÓN para saneamento, na zona de Dominio Público Hidráulico e policía do río Porto do Cabo, no lugar de Porto do Cabo, no T. M. de Valdoviño. As obras solicitadas consisten na execución do proxecto de “Saneamento en Porto do Cabo”. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 14 de marzo do 2012. O xefe de servizo da Zona Galicia Norte Asdo.: Antonio N. López Grueiro.
23/03/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29294 - M.ª Celsa Gómez Pombo - Concello de Santa Comba

CLAVE: DH. W15.29294 Mª Celsa Gómez Pombo con DNI XXXXXXXXX e con enderezo en r/ Alfredo Brañas 6B, 1ºB, 15701 Santiago de Compostela. Solicita AUTORIZACIÓN para realizar traballos de forestación nas parcelas proindiviso nº 860, 861, 862, 865 e 995 do polígono 75, localizadas na zona de policía do río Xallas ao seu paso polo lugar de San Cristovo, na parroquia de Mallón, no concello de Santa Comba (A Coruña). O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 6 de marzo de 2012 O xefe do Servizo Territorial Ángel Gómez Rey
23/03/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30266. Saneamento

CLAVE: DH W.15.30266 Concello de Ortigueira con CIF P-1506200-C, e con enderezo en Praza Isabel II.15330 Ortigueira. Solicita AUTORIZACIÓN para desvio provisional e cruce, na zona de Dominio Público Hidráulico e policía do río Maior, no lugar de Río Maíor, na parroquia de Senra, no T. M. de Ortigueira. As obras solicitadas consisten na estación de bombeo e cruce de canle como consecuencia das obras de saneamento de Senra e Cuiña. Fase I. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 14 de marzo do 2012. O xefe de servizo da Zona Galicia Norte Asdo.: Antonio N. López Grueiro.
23/03/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30240. Sustitución de canalización

CLAVE: DH W.15.30240 D. Pablo Rúa Mareque con CIF XXXXXXXXX, e con enderezo en Rúa Ramón Cabanillas, nº 17, 3 º. 15660 Cambre. Solicita AUTORIZACIÓN para sustitución da canalización, na zona de Dominio Público Hidráulico e policía do río i/n, no lugar de As Regas-Orro, na parroquia de Morás, no T. M. de Culleredo. As obras solicitadas consisten na sustitución da canalización da tuberia actual, por outra a ceo aberto de 1,00x1,00 deixando un paso de 6,00 cunha tuberia de 1,00 m de diámetro e colocación dunha maia de protección. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 14 de marzo do 2012. O xefe de servizo da Zona Galicia Norte Asdo.: Antonio N. López Grueiro.
23/03/2012 | Administración LocalMunicipal
Ortigueira
Secretaría
Anuncio concurso internacional para o deseño do cartel do Festival internacional do mundo celta do ano 2012

Por Resolución da Alcaldía deste Concello co data dde 10 de febreiro de 2012, aprobáronse as Bases do Concurso Internacional para o deseño do Cartel do Festival Internacional do Mundo Celta do ano 2012 O premio único é de 1.500 euros As bases da convocatoria pódense consultar na Secretaría do Concello, e na páxina web www.festivaldeortigueira.com e www.concellodeortigueira.com O prazo de presentación dos traballos é do 19 de marzo ao 2 de abril de 2012 O Alcalde Asdo. Rafael Girón Martínez
23/03/2012 | Administración LocalMunicipal
Ferrol
Urbanismo
Notificación

NOTIFICACIÓN De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “Trala tramitación do expediente aos efectos de que Yungquing Wang, acadara as preceptivas licenzas de obras de acondicionamento e apertura de comercio polo miúdo de roupa e bazar na rúa República Arxentina, 7-baixo esquerda, e no que se Ile requiriu con data do 18 de novembro de 2008 a achega de determinada documentación, notificado con data do 24 de novembro de 2008. Que ate o día de hoxe non se cumprimentou dito requirimento, no que se Ile advertiu de que de conformidade co artigo 92.1 da Lei 30/92, do 26 de novembro, de réxime xurídico das administracións públicas e procedemento administrativo común, nos procedementos iniciados por solicitude do interesado, cando se produza a súa paralización por causa imputable a este, a Administración advertiralle que, transcorridos tres meses, se producirá a súa caducidade. Asemade dispón que consumido este prazo sen que o particular requirido realice as actividades necesarias para continuar a tramitación, a Administración acordará o arquivo das actuacións, notificándollo ao interesado. Contra a resolución que declare a caducidade procederán os recursos pertinentes. Finalmente no seu apartado segundo establece que non poderá acordarse a caducidade pola simple inactividade do interesado na cumprimentación de trámites, sempre que non sexan indispensables para ditar resolución. A devandita inactividade non terá outro efecto que a perda do seu dereito ao referido trámite. Marco xurídico: Artigos 194 e seguintes da Lei 9/02, do 30 de decembro, de ordenación urbanística e protección do medio rural de Galicia. Artigos 71 e 92 da Lei 30/92, do 26 de novembro, de réxime xurídico das administracións públicas e procedemento administrativo común. Polo exposto, resolvo: Primeiro. –Conceder a Carla Manuela Tymchuk Bravo de Laguna un prazo de audiencia de quince días, previa a declaración de caducidade do expediente de solicitude de licenzas de obras de acondicionamento e apertura da actividade de comercio polo miúdo de roupa e bazar na rúa República Arxentina, 7-baixo esquerda, por estar paralizado o procedemento iniciado a súa instancia. por un prazo superior a tres meses e a documentación solicitada ser imprescindible para a súa resolución. Segundo. –O presente escrito é un acto administrativo de trámite, non decisorio, é inimpugnable polo que non cabe contra el recurso algún, sen prexuízo de impugnar no seu día a decisión que poña fin ó mesmo si é contraria ós seus dereitos. Ferrol, 8 de novembro de 2011.” Ferrol, 12 de marzo de 2012. O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía do 13/06/2011 (BOP 29/06/2011) Guillermo Evia Pérez
23/03/2012 | Administración LocalMunicipal
Carballo
Exposición pública de actividade sometida á avaliación ambiental

ANUNCIO Apertura sometida á avaliación ambiental Ao abeiro do artigo 8.3 do Decreto 133/2008, do 12 de xuño, de avaliación da incidencia ambiental, sométese a información pública por un período de vinte días a seguinte actividade: Expediente: 15/2012. Actividade: nave industrial destinada a taller de confección. Situación: parcela B-12, nave B do polígono industrial de Bértoa, Carballo. Solicitante: CREACIONES SOFÁN, SL, representada por Dorota Maria Marcos Rodrigo Ubanell Chocero. A información pública será mediante un anuncio no Diario Oficial de Galicia, no Boletín Oficial da Provincia e exposición no taboleiro de anuncios do Concello. A apertura do trámite de información pública notificarase persoalmente aos veciños e titulares de dereitos inmediatos ao lugar da localización proposta, para os efectos de que poidan alegar o que consideren oportuno. Carballo, 16 de marzo de 2012. O alcalde Evencio Ferrero Rodríguez
23/03/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30288. Abastecemento de auga

CLAVE: DH W.15.30288 Concello de Valdoviño con CIF P1508800H, e con enderezo en Porta do Sol, s/n.15552 Valdoviño. Solicita AUTORIZACIÓN para abastecemento, na zona de Dominio Público Hidráulico e policía do río Porto do Cabo, no lugar de Atios, no T. M. de Valdoviño. As obras solicitadas consisten na execución do proxecto de “abastecimiento de aguas en el lugar de Atios, Valdoviño (A Coruña)” O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 14 de marzo do 2012. O xefe de servizo da Zona Galicia Norte Asdo.: Antonio N. López Grueiro.
23/03/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29414 - José Caamaño Serrano - Concello de Touro

CLAVE: DH. W15.29414 José Caamaño Serrano con DNI XXXXXXXXX e con enderezo en A Muíña, 20-San Fins de Quión - 15824 TOURO. Solicita a legalización dunha vivenda unifamiliar situada na parcela 1.213 do polígono nº 5 do concello de Touro, lugar de A Muíña. A vivenda consta de planta baixa e planta primeira, con aproximadamente 90 m2 e sitúase a uha distancia de 27 m do regato das Lañas. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 6 de marzo de 2012 O xefe do Servizo Territorial Ángel Gómez Rey
23/03/2012 | Administración LocalMunicipal
Muros
Anuncio de corrección de erros

Advertida a existencia de erros no anuncio de información pública do acordo de inicio dun expediente de prescrición de facturas que está a tramitar o Concello de Muros (BOP nº 53 do 16/03/2012), procédese á publicación corrixida da listaxe de facturas e debedores a que se refire o decreto o 7 de marzo de 2011 polo que se resolve iniciar expediente de prescripción das facturas presentadas pendentes de aprobación ou pagamento que se relacionan a de seguido: Así mesmo, resolveu expor ao público o expediente citado mediante publicación no BOP a efectos de eventuais reclamacións durante un período de quince días soltos, transcorrido o cal, de non presentarse reclamación ningunha, consideraranse definitivamente prescritas as facturas, dándose de baixa na contabilidade municipal. O que se fai público para xeral coñecemento e máis para os efectos de notificación aos interesados dos que se descoñece o domicilio ou razón social, de conformidade co art.59.5 da Lei 30/1992, do 26 de novembro, do réxime xurídico das Administracións Públicas e do procedemento administrativo común. Muros, 16 de marzo de 2012. A ALCALDESA, Caridad González Cerviño.